See on lugu veidrikust shokolaaditöösturist Willy Wonkast (Johnny Depp) ja Charliest (Freddie Highmore), vaesest perekonnast pärit poisist, kes elab Wonka  erakordse vabriku külje all. Et leida enda tohutule maiustusteärile pärijat, käivitab Wonka ülemaailmse kampaania, mille võitjateks on viis last, kes leidsid oma shokolaaditahvlist maagilise kuldse pileti. Auhinnaks ekskursioon Wonka shokolaadivabrikusse, kuhu pole juba 15 aastast võõraid lubatud. Üks rabav vaatepilt järgneb teisele ning Charlie tõmmatakse üha sügavamale Willy Wonka fantastilisse maailma.    "Charlie ja shokolaadivabrik" on Roald Dahli samanimelise lasteraamatu alusel valminud  muinasjutt, mille lavastajaks on Tim Burton ("Edward Kääskäsi", "Sleepy Hollow"). Osades Johnny Depp ("Kariibi mere piraadid"), Freddie Highmore ("Avastades Eikunagimaad"), Helena Bonham Carter ("Kaklusklubi"), James Fox ("Shaakal"), Christopher Lee ("Sõrmuste isand") jt.